Mellom Luo Ping og den nesten 50 år eldre Jin Nong vokste et tett, komplekst vennskap frem, ikke ulikt forholdet mellom far og sønn. Dette vises tydelig når Luo begraver læreren sin med like mye ærbødighet som om det var hans egen far han begravet. I løpet av årene han var elev hos, og arbeidet for, Jin Nong, malte han blant annet bilder som mesteren signerte og solgte som sine egne.